
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 5 

13 Ιανουάριου 1999 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Συγκρότηση Επιτροπής του ΕΠΥΕΘΑ/ΔΕΠΑΘΑ για 
την υλοποίηση των ευεργετικών διατάξεων του Ν. 
2643/98 «Μέριμνα για την απασχόληση προσώπων 

ειδικών κατηγοριών και άλλες διατάξεις». 1 

Σύσταση Επιτροπής για την προετοιμασία των θέσεων 
της Ελλάδος που θα διατυπωθούν και παρουσια- 
σθούν στην Διεθνή Διάσκεψη για τον «Χρυσό των 

Ναζί». 2 

Αμοιβή μελών Δ.Σ. του Χρηματιστηρίου Αξιών Αθηνών 
Α.Ε. και Προϊσταμένου της αρμόδιας, για την επο- 

πτεία, Διεύθυνσης του ΥΠΕΘΟ. 3 

Ανακαθορισμός της καθ’ ύλην αρμοδιότητας των ΔΟΥ, 
ως προς τις υποθέσεις δωρεών και γονικών παρο¬ 
χών των καταργούμενων ΔΟΥ Κεφαλαίου Αθηνών, 

Πειραιά και Θεσσαλονίκης. 4 

Τρόπος υπολογισμού και απόδοσης ΦΠ Α από τους εκ¬ 
μεταλλευτές σκαφών παράκτιας αλιείας, μήκους 

μέχρι 12 μέτρων και τους σπογγαλιείς. 5 

Έγκριση καθιέρωσης εργασίας με αμοιβή υπαλλήλων 

της ΥΔΕΑΔ. 6 

Τιμολόγιο εργασιών επισκευής ζημιών σε κτίρια που ε- 
πλήγησαν από τις πλημμύ ρες του 1998 σε περιοχές 
των Άνω Λιοσίων και του Ζεφυρίου Αττικής. 7 


ΥΠΟΥΡΓΙΚΕΣ ΑΠΟΦΑΣΕΙ Σ & ΕΓΚΡΙΣΕΙΣ 

Αριθ.Φ. 930/1/103003 (1) 

Συγκρότηση Επιτροπής του ΕΠΥΕΘΑ/ΔΕΠΑΘΑ για την υ¬ 
λοποίηση των ευεργετικών διατάξεων του Ν. 2643/98 
«Μέριμνα για την απασχόληση προσώπων ειδικών κα¬ 
τηγοριών και άλλες διατάξεις». 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

1. Έχοντας υπόψη: 

α. Τις διατάξεις της παρ. Ια του άρθρου 7 του Ν. 
2643/98 «Μέριμνα για την απασχόληση προσώπων ειδι¬ 
κών κατηγοριών και άλλες διατάξεις» (ΦΕΚ 220 τ.Α'). 

β. Το γεγονός ότι η προβλεπόμενη από το Ν. 1648/86 
(ΦΕΚ 147 τ.Α') Επιτροποήτου ΓΕΕΘΑ/ΔΕΠΑΘΑ καταργή- 


θηκε με την υπ’ αριθ. Φ. 900/101301/11.9.92/Κοινή Από¬ 
φαση ΥΕΘΑ και ΥΠΠΚ. 

γ. Την ανάγκη άμεσης επαναλειτουργίας της επιτροπής 
αυτής για την υλοποίηση των ευεργετικών διατάξεων του 
Ν. 2643/98 που αφορούν στην παροχή προστασίας των 
προσώπων που αναφέρονται στο άρθρο 1 παρ. γ και 1δ 
του Νόμου αυτού. 

δ. Τις διατάξεις του άρθρου 29 Ν. 1558/85 (ΦΕΚ Α' 137) 
που προστέθηκε με το άρθρο 27 του Ν. 2081/92 (ΦΕΚ Α' 
154) όπως αντικαταστάθηκε από το άρθρο 1 παρ. 2 Ν. 
2469/97 (ΦΕΚ Α' 38). 

ε. Τις διατάξεις του Ν. 301/76 (ΦΕΚ Α' 91) όπως τροπο¬ 
ποιήθηκε με το Ν. 1599/86 (ΦΕΚ Α' 75). 

στ. Την υπ’ αριθ. 29261/7.10.96 Απόφαση Πρωθυπουρ¬ 
γού και Υπουργού Εθνικής Άμυνας (ΦΕΚ Β' 933) «Ανάθε¬ 
ση Αρμοδιοτήτων ΥΕΘΑ στον Υφυπουργό Εθνικής Άμυ¬ 
νας». 

ζ. Το γεγονός ότι από του παρούσα Υπουργική Απόφα¬ 
ση δεν προκαλείται οικονομική επιβάρυνση του ΥΕΘΑ, α¬ 
ποφασίζουμε: 

2. Η αρμόδια Επιτροπή για την έκδοση των κατά την 
παρ. Ια του άρθρου 7 του Ν. 2643/98 βεβαιώσεων στα 
πρόσωπα που περιλαμβάνονται στην παρ. 1 γ και 1 δ του ί¬ 
διου Νόμου, συγκροτείται από τους: 

α. Δ/ντή ΕΠΥΕΘΑ/ΔΕΠΑΘΑ ως Πρόεδρο 
β. Υδ/ντή ΕΠΥΕΘΑ/ΔΕΠΑΘΑ. 
γ. Δ/ντή Νομικού Γ ραφείου, 
δ. Τμήμα Εφ. Πολεμιστών. 

3. Γραμματέαςτης Επιτροπής ορίζεται ένας από τους υ¬ 
παλλήλους που υπηρετούν στο Γρ. ΑΠ-ΕΠ της ΔΕΠΑΘΑ ο 
οποίος θα εκτελεί παράληλα και καθήκοντα εισηγητή. 

4. Από την Επιτροπή συντάσσεται Πρακτικό το οποίο με 
τα δικαιολογητικά τηρείται στη ΔΕΠΑΘΑ. 

5. Για την έκδοση των κατά την προηγούμενη παράγρα¬ 
φο βεβαιώσεων απαιτείται υποβολή αίτησης από τον εν¬ 
διαφερόμενο και τα παρακάτω δικαιολογητικά κατά κατη¬ 
γορία. 

α. 1η Κατηγορία (Άρθρο 1 παρ. 1γ και 1 γ αα) 

Κυρωμένο αντίγραφο πιστοποιητικού αναγνώρισης α¬ 
γωνιστή Εθνικής Αντίστασης (το οποίο εκδίδεται για τις 
παλαιές αναγνωρίσεις από ΔΕΠΑΘΑ για δε εκείνες που έ¬ 
γιναν με βάση το Ν. 1285/82 από τις οικείες Νομαρχίες), 
β. 2η Κατηγορία (Άρθρο 1 παρ. 1 γ ββ και 1δ). 

(1) Ληξιαρχική πράξη θανάτου του εκτελεσθέντος ή α- 

ποβιώσαντος από τραύματα ή κακουχίες κατά τις χρονι¬ 
κές περιόδους (αντιδικτατορική αντίσταση 21.4.1967 έως 
24.7.1974, πολεμικά γεγονότα της Κύπρου 1964-1967- 
1974, πολεμική περίοδο 1940-1950). 

(2) Κυρωμένο αντίγραφο Πράξης Κανονισμού πολεμικής 
σύνταξης και εκκαθαριστικό σημείωμα του Γενικού Λογιστη¬ 
ρίου του Κράτους εφόσον απονέμεται στους δικαιούχους, 
γ. 3η Κατηγορία (Άρθρο 1 παρ. 1δ). 

Κυρωμένο αντίγραφο Πράξης Κανονισμού πολεμικής ή 
στρατιωτικής σύνταξης και εκκαθαριστικό σημείωμα του 
Γενικού Λογιστηρίου του Κράτους. 

6. Τα τέκνα των υπαγομένων στις παραπάνω κατηγο¬ 
ρίες του Ν. 2643/98, πλέον των προαναφερομένων δικαι- 
ολογητικών, υποχρεούνται να προσκομίζουν πιστοποιητι¬ 
κό οικογενειακής κατάστασης καθώς και θεωρημένες για 
το γνήσιο της υπογραφής υπεύθυνες δηλώσεις του Ν. 
1599/86 όπου θα δηλώνουν τα υπόλοιπα μέλη της οικογέ¬ 
νειας ότι παραιτούνται από το ευεργέτημα του Ν. 
2643/98. 


7. Πέρα από τα παραπάνω δικαιολογητικά η Επιτρο¬ 
πή δικαιούται να ζητήσει και κάθε άλλο δικαιολογητικά 
που κρίνει ότι είναι δυνατό να υποβοηθήσει το έργο 
της. 

8. Η άσκηση του δικαιώματος προστασίας από ένα μέ¬ 
λος της οικογένειας των παραπάνω περιπτώσεων απο¬ 
κλείει τους υπολοίπους, συμπεριλαμβανομένων και των 
ατόμων που έκαναν χρήση των ευεργετικών διατάξεων 
του Ν. 1648/86. 

9. Τύπος της χορηγούμενης βεβαίωσης όπως το συ¬ 
νημμένο ΥΠΟΔΕΙΓΜΑ. 

10. Κάθε απόφαση ή διαταγή για το αντικείμενο που 
ρυθμίζεται με την παρούσα καταργείται. 

11. Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 29 Δεκεμβρίου 1998 

Ο ΥΦΥΠΟΥΡΓΟΣ 

ΔΗΜΗΤΡΙΟΣ ΑΠΟΣΤΟΛΑΚΗΣ 



(Αιτύφ. Φ.930/1/103003/1.2/29 ΔΕΚ. 98 ) ΥΠΟΥΡΓΕΙΟ ΕΘΝΙΚΗΣ ΑΜΥΝΑΣ 

ΕΠΥΕΘΑ/ΔΕΠΑΘΑ 

Αριθ. ΑΣ 264 (2) 

Σύσταση Επιτροπής για την προετοιμασία των θέσεων 

της Ελλάδος που θα διατυπωθούν και παρουσια¬ 
στούν στην Διεθνή Διάσκεψη για τον «Χρυσό των Να¬ 
ζί». 

ΟΙ ΥΠΟΥΡΓΟΙ 

ΕΞΩΤΕΙΡΚΩΝ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Το άρθρο 31 παρ. 3 του Οργανισμού του Υπουργείου 
Εξωτερικών, όπως αυτός κυρώθηκε με το άρθρο πρώτο 
του Ν. 2594/98 (ΦΕΚ62τ.Α/24.3.98). 

2. Τις διατάξεις του άρθρου 29Ατου Ν. 1558/85 (Α' 37) 
που προστέθηκε με το άρθρο 27 του Ν. 2081/92 (Α' 154) 
και τροποποιήθηκε με την παρ. 2α του άρθρου 1 του Ν. 
2469/97 (Α' 38). 

3. Την 1107147/1239/0006Α74.10.96 απόφαση του 
Πρωθυπουργού και του Υπουργού Οικονομικών «Ανάθε¬ 
ση αρμοδιοτήτων Υπουργού Οικονομικών στους Υφυ¬ 
πουργούς Οικονομικών» (Β' 922). 

Το γεγονός ότι από τις διατάξεις αυτής της απόφασης 
προκαλείται κατά το τρέχον οικονομικο έτος, εφάπαξ δα¬ 
πάνη εις βάρος του Κρατικού Προϋπολογισμού ύψους 
5.600.000 δρχ. περίπου, από την αποζημίωση των μελών 
της Επιτροπής, που θα καθοριστεί επακριβώς, σύμφωνα 
με το άρθρο 31, παρ. 4 του Ν. 2594/98, με νεώτερη από¬ 
φαση των Υπουργών Εξωτερικών και Οικονομικών. Η εν 
λόγω δαπάνη θα αντιμετωπισθεί από εγγεγραμμένες πι¬ 
στώσεις του Υπουργείου Εξωτερικών (ΚΑΕ 5184-ΕΦ09- 
120 ). 

Την υπηρεσιακή ανάγκη, αποφασίζουμε: 

Την σύσταση, από 1ης Αυγούστου 1998, Επιτροπής για 
την προτετοιμασία των θέσεων της Ελλάδος που θα δια¬ 
τυπωθούν και παρουσιασθούν στην Διεθνή Διάσκεψη για 
τον «Χρυσό των Ναζί» η οποία θα πραγματοποιηθεί στην 
Ουάσιγκτων των Ηνωμένων Πολιτειών της Αμερικής το 
Δεκέμβριο του 1998. 

Ορίζουμε τα μέλη της Επιτροπής ως εξής: 

Πρόεδρος: Ο Γενικός Γραμματέας του Υπουργείου Ε¬ 
ξωτερικών Πρέσβυς Παύλος Αποστολίδης. 

Μέλη: 

1. Γεώργιος Δερτιλής, καθηγητής Πανεπιστημίου. 

2. Κωνσταντίνος Κωστής, καθηγητής Πανεπιστημίου 

3. Αντώνιος Μπρεδήμας, καθηγητής Πανεπιστημίου 

4. Αδαμάντιος Πεπελάσης, ακαδημαϊκός 

5. Χάγκεν Φλάιτσερ, Ιστορικός 

6. Γαβριέλλα Ετμεκτσόγλου, Ιστορικός 

7. Αντώνης Σκόρδας, καθηγητής Πανεπιστημίου 

8. Φωτεινή Τομαή - Κωνσταντοπούλου, επικεφαλής της 
Υπηρεσίας του Ιστορικού Αρχείου του Υπουργείου Εξω¬ 
τερικών. 

Έργο της Επιτροπής είναι η έρευνα αρχειακών πηγών 
του εσωτερικού (Ιστορικό Αρχείο Υπουργείου Εξωτερι¬ 
κών, Γενικά Αρχεία του Κράτους, Αρχεία Τραπεζικών Ι¬ 
δρυμάτων, Αρχεία Εβραϊκών Κοινοτήτων κ.α.) και του ε¬ 
ξωτερικού, με σκοπό την όσο το δυνατόν καλλίτερη τεκ¬ 
μηρίωση των ελληνικών θέσεων που θα διατυπωθούν 
στην ως άνω Διεθνή Διάσκεψη. 

Η Επιτροπή έχει την ευχέρεια, στο πλαίσιο των ερευνη¬ 
τικών εργασιών της, να συνεργάζεται με επιστημονικό και 
άλλο προσωπικό του Υπουργείου Εξωτερικών και των Α- 
νωτάτων Εκπαιδευτικών Ιδρυμάτων. 

Η επιμέλεια γραμματειακής στήριξης της Επιτροπής α¬ 


νήκει στην Υπηρεσία του Ιστορικού Αρχείου του Υπουρ¬ 
γείου Εξωτερικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Δεκεμβρίου 1998 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ ΥΦΥΠ. ΟΙΚΟΝΟΜΙΚΩΝ 

ΘΕΟΔΩΡΟΣ ΠΑΓΚΑΛΟΣ ΝΙΚ. ΧΡΙΣΤΟΔΟΥΛΑΚΗΣ 
-♦- 

Αριθ. 45006/Β. 2160 (3) 

Αμοιβή μελών Δ.Σ. του Χρηματιστηρίου Αξιών Αθηνών 
Α.Ε. και Προϊσταμένου της αρμόδιας, για την επο- 
πτεία, Διεύθυνσης του ΥΠΕΘΟ. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

Ι.Τις διατάξεις: 

α. Του άρθρου 8 του Ν. 2324/95 «Τροποποίηση της νομο¬ 
θεσίας για τα Χρηματιστήρια Αξιών κ.λ.π.» (ΦΕΚ 146 Α'). 

β. Του άρθρου 19 του Καταστατικού της Εταιρείας. 

γ. Του άρθρου 29Ατου Ν. 1558/85 «Κυβέρνηση και Κυ¬ 
βερνητικά Όργανα» (ΦΕΚ 137 Α'), το οποίο προστέθηκε 
με το άρθρο 27 του Ν. 2081 /92 (ΦΕΚ 154 Α'). 

δ. Του άρθρου 11 του Π.Δ. 138/93 «Οργανισμός του Υ¬ 
πουργείου Εθνικής Οικονομίας» (ΦΕΚ55Α ). 

2. Την 16033/Β 663/13.5.97 απόφαση του Υπουργού Ε¬ 
θνικής Οικονομίας (ΦΕΚ 463/Β/6.6.97). 

3. Την από 3.12.98 απόφαση του Δ.Σ. του Χρηματιστη¬ 
ρίου Αξιών Αθηνών Α.Ε. 

4. Το γεγονός ότι από την απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού, α¬ 
ποφασίζουμε: 

1. Εγκρίνουμε τις αμοιβές των μελών του Δ.Σ. του Χρη¬ 
ματιστηρίου Αξιών Αθηνών ΑΕ από 1.1.98 καθώς και του 
Προϊσταμένου της αρμόδιας για την εποπτεία του X. Α. Α. 
Δ/νσης του ΥΠΕΘΟ, ως εξής: 

α. Για κάθε μέλος του Δ.Σ. και τον Προϊστάμενο της Ε- 
ποπτείας ΥΠΕΘΟ αποζημίωση ανά συνεδρίαση πενήντα 
(50.000) χιλιάδες δρχ. καθαρές, και το διπλάσιο για τον 
Πρόεδρο του Δ.Σ. 

2. Η απόφαση με αριθμό 17/27.1.98 του Υπουργού Ε¬ 
θνικής Οικονομίας παύει να ισχύει. 

Η δαπάνη που προκαλείται από τις διατάξεις της πα¬ 
ρούσας απόφασης βαρύνει τον προϋπολογισμό του Χρη¬ 
ματιστηρίου Αξιών Αθηνών Α.Ε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Δεκεμβρίου 1998 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 
-♦- 

Αριθ. 1145231/2396/Α0006 (4) 

Ανακαθορισμός της καθ’ ύλην αρμοδιότητας των ΔΟΥ, 
ως προς τις υποθέσεις δωρεών και γονικών παροχών 
των καταργούμενων ΔΟΥ Κεφαλαίου Αθηνών, Πειραιά 
και Θεσσαλονίκης. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) των άρθρων 16 και 29 του Ν. 1558/1985 «Κυβέρνηση 

και Κυβερνητικά Όργανα» (Α' 137). 

β) του άρθρου 32 του Ν. 1828/1989 «Αναμόρφωση 
της φορολογίας εισοδήματος και άλλες διατάξεις» (Α' 
2 ). 

γ) των άρθρων 66 (παρ. 4) και 87 (παρ. 3) του Ν.Δ. 
118/1973 «Περί φορολογίας κληρονομιών - δωρεών - 
προικών και κερδών εκ λαχείων» (Α 202). 

δ) της παρ. 5 του άρθρου 1 του Π.Δ. 218/1997 «Ενοποί¬ 
ηση και κατάργηση Δημοσίων Οικονομικών Υπηρεσιών 
(ΔΟΥ)» (Α' 168). 

ε) του άρθρου 29Ατού Ν. 1558/1985 (Α' 137), όπως προ¬ 
στέθηκε με το άρθρο 27 του Ν. 2081 /1992 (Α' 154) και τρο¬ 
ποποιήθηκε με την παρ. 2α του άρθρου 1 του Ν. 
2469/1997 (Α' 38). 

2. Τις αριθ. 1134461/2477/Α0006/29.12.1997 (Β' 1232) και 
1032458/784/Α0006/11.3.1998 (Β' 280) αποφάσεις του Υ¬ 
πουργού Οικονομικών, περί ανακαθορισμού της καθ’ ύλην 
αρμοδιότητας των ΔΟΥ Α' Κεφαλαίου Αθηνών, Β' Κεφαλαίου 
Αθηνών, Κεφαλαίου Θεσσαλονίκης και Κεφαλαίου Πειραιά. 

3. Το αριθ. ΟΙΚ. 472/Α0013/21.8.1998 έγγραφο της 
Δ/νσης Φορολογίας Κεφαλαίου. 

4. Την ανάγκη ανακαθορισμού της καθ’ ύλην αρμοδιότητας 
μεταξύ των ΔΟΥ για υποθέσεις φορολογίας δωρεών των 
ΔΟΥ Α' Κεφαλαίου Αθηνών, Β' Κεφαλαίου Αθηνών, Κεφαλαί¬ 
ου Πειραιά και Κεφαλαίου Θεσσαλονίκης, οι οποίες αφο¬ 
ρούν περισσότερους του ενός δωρητές και έχουν περιέλθει 
στην αρμοδιότητα των παραπάνω ΔΟΥ Κεφαλαίου κατά τις 
διατάξεις των άρθρων 87 (παρ. 3) και 66 (παρ. 4) του Ν.Δ. 
118/1973. 

5. Το γεγονός ότι, από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Ανακαθορίζουμε την καθ’ ύλην αρμοδιότητα των ΔΟΥ, 
ως προς τις υποθέσεις δωρεών και γονικών παροχών των 
καταργούμενων ΔΟΥ Α' και Β' Κεφαλαίου Αθηνών, Κεφα¬ 
λαίου Πειραιά και Κεφαλαίου Θεσ/νίκης, που αφορούν 
περισσότερους του ενός δωρητές και παρέχοντες γονική 
παροχή, οι οποίες περιήλθαν στις παραπάνω ΔΟΥ Κεφα¬ 
λαίου κατά τις διατάξεις των άρθρων 87 (παρ. 3) και 66 
(παρ. 4) του Ν.Δ. 118/1973 και ορίζουμε: 

α) Η αρμοδιότητα των παραπάνω υποθέσεων να πε¬ 
ριέρχεται στη ΔΟΥ του τόπου κατοικίας του δικαιούχου 
της δωρεάς ή της γονικής παροχής. 

β) Η αρμοδιότητα αυτή να περιέλθει στην παραπάνω 
ΔΟΥ, από την ημερομηνία παύσης της λειτουργίας της 
αρμόδιας ΔΟΥ Κεφαλαίου, εφόσον δεν καθορισθεί δια¬ 
φορετικά μέχρι τότε με άλλη απόφαση του Υπουργού Οι¬ 
κονομικών, που εκδίδεται κατά τις διατάξεις του άρθρου 
32του Ν. 1828/1989. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Δεκεμβρίοιυ 1998 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 
-Φ- 

Αριθ. 1145339/6602/140/Ε0014 (5) 

Τρόπος υπολογισμού και απόδοσης ΦΠΑ από τους εκμε¬ 
ταλλευτές σκαφών παράκτιας αλιείας, μήκους μέχρι 
12 μέτρων και τους σπογγαλιείς. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 


1. Τις παρακάτω διατάξεις του Ν. 1642/86, όπως ισχύ¬ 
ουν: 

α) της παραγράφου 2 του άρθρου 54, 

β) της παραγράφου 3 του άρθρου 58 και 

γ) της παραγράφου 5 του άρθρυ 58(α). 

2. Τις διατάξεις της παρ. 4 του άρθρου 2 και της υποπερ. 
γι)τηςπερ.γ'του άρθρου 38 του Π.Δ. 186/92 Κ.Β.Σ. (ΦΕΚ 
84Α). 

3. Την ανάγκη απλοποίησης της διαδικασίας απόδοσης 
του ΦΠΑ από τις επιχειρήσεις μικρής παράκτιας αλιείας 
και τις επιχειρήσεις σπογγαλιείας. 

4. Τη σύμφωνη γνώμη των επαγγελματικών οργανώσε¬ 
ων που εκπροσωπούν τους ανωτέρω υποκείμενους στο 
ΦΠΑ, για την αποδοχή του απλοποιημένου τρόπου υπο¬ 
λογισμού και απόδοσης του ΦΠΑ. 

5. Την υποβολή αιτήματος διαβούλευσης στην Ευρω¬ 
παϊκή Επιτροπή, για την αποδοχή του απλοποιημένου κα¬ 
θεστώτος, σύμφωνα με τις διατάξεις του άρθρου 29 της 
οδηγίας 77/388/ΕΟΚ. 

6. Την αριθ. 11007147/1239/0006Α/4.10.96 (ΦΕΚ 
922Β/7.10.96) κοινή απόφαση του Πρωθυπουργού και Υ¬ 
πουργού Εθνικής Οικονομίας - Οικονομικών, με την οποία 
μεταβιβάζονται αρμοδιότητες του Υπουργού στους Υφυ¬ 
πουργούς Οικονομικών. 

7. Ότι από τις διατάξεις της απόφασης αυτής δεν προ¬ 
κύπτουν επιπτώσεις για τον κρατικό προϋπολογισμό, δε¬ 
δομένου ότι πρόκειται για λήψη μέτρου απλοποίησης, α¬ 
ποφασίζουμε: 

Άρθρο 1 

Προσδιορισμός κατ’ αποκοπή ακαθαρίστων εσόδων και 
επιβάρυνσης ΦΠΑ ετησίως 

1. Καθιερώνεται ειδικό κατ’ αποκοπή καθεστώς επιβο¬ 
λής ΦΠΑ στις επιχειρήσεις παράκτιας αλιείας, οι οποίες 
εκμεταλλεύονται σκάφη μήκους μέχρι 12 μέτρων, μεταξύ 
καθέτων και στις επιχειρήσεις σπογγαλιείας. 

2. Το ειδικό καθεστώς συνίσταται στον κατ’ αποκοπή 
προσδιορισμό ετήσιων ακαθάριστων εσόδων, από τη 
διάθεση δικής τους παραγωγής, καθώς και ετήσιας επι¬ 
βάρυνσης ΦΠΑ, ανά σκάφος, ανάλογα με το μήκος των 
σκαφών. Τα κατ’ αποκοπή ετήσια ακαθάριστα έσοδα 
προσδιορίζονται με βάση τα διαθέσιμα στατιστικά στοι¬ 
χεία, όσον αφορά τις ημέρες εργασίας των σκαφών ανά 
έτος και την ημερήσια παραγωγή αυτών. Το ετήσιο κατ’ 
αποκοπή ποσό ΦΠΑ, αντιπροσωπεύει το ΦΠΑ που ανα¬ 
λογεί στις λιανικές πωλήσεις των επιχειρήσεων της πα¬ 
ραγράφου 1, οι οποίες θεωρείται ότι αντιπροσωπεύουν 
το 30% του συνόλου της ετήσιας παραγωγής, προκειμέ- 
νου για τα σκάφη παράκτιας αλιείας και το 5%, προκει- 
μένου για τα σκάφη σπογγαλιείας. Για την υπόλοιπη πα¬ 
ραγωγή, η οποία θεωρείται ότι διακινείται χονδρικώς, 
δεν οφείλεται ΦΠΑ, δεδομένου ότι ο φόρος αυτός θα ει- 
σπραχθεί στο επόμενο στάδιο, από τον αγοραστή των 
προϊόντων αυτών. 

3. Στην περίπτωση, κατά την οποία, σκάφη χρησιμοποι¬ 
ούνται συγχρόνως στην παράκτια αλιεία και στη σπογγαλι¬ 
εία, οι εκμεταλλευτές τους υποχρεούνται στην καταβολή 
των ποσών που αντιστοιχούν στα σκάφη παράκτιας αλιείας. 

4. Τα κατ’ αποκοπή ποσά της ανωτέρω παραγράφου 2 
έχουν ως εξής: 

Μήκος 

Σκαφών (μ) 


Ετήσια 

Ακαθάριστα 

Έσοδα 

Ετήσιο 

Ποσό 

ΦΠΑ 

μέχρι = 5 


1.400.000 

34.000 

μεγαλύτερα των 5 μέχρι = 

6 

1.800.000 

43.000 

μεγαλύτερα των 6 μέχρι = 

7 

2.900.000 

70.000 

μεγαλύτερα των 7 μέχρι = 

8 

4.000.000 

96.000 

μεγαλύτερα των 8 μέχρι = 

9 

5.000.000 

120.000 

μεγαλύτερα των 9 μέχρι = 

10 

5.600.000 

134.000 

μεγαλύτερα των 10 μέχρι = 

= 11 

6.400.000 

153.000 

μεγαλύτερα των 11 μέχρι = 

= 12 

6.700.000 

161.000 

Σπογγαλιεία 


7.500.000 

67.500 


5. Τα ανωτέρω ποσά αναπροσαρμόζονται, στην περί¬ 
πτωση κατά την οποία από τα διαθέσιμα στατιστικά στοι¬ 
χεία προκύψουν σημαντικές διαφορές. 

Άρθρο 2 

Υπόχρεοι και τρόπος καταβολής του φόρου 

1. Υπόχρεος για την καταβολή του ΦΠ Α είναι ο ιδιοκτή¬ 
της ή εκμεταλλευτής του σκάφους. Σε περίπτωση συ¬ 
μπλοιοκτησίας ή κοινωνίας, υπόχρεος είναι η συμπλοιο¬ 
κτησία ή η κοινωνία με ευθύνη του καθενός συμπλοιο¬ 
κτήτη ή κοινωνού, ανάλογα με το ποσοστό ιδιοκτησίας 
του. 

2. Σε περίπτωση αλλαγής ιδιοκτησίας ή εκμετάλλευσης 
εντός του έτους, υπόχρεος είναι ο παλαιός και ο νέος ι¬ 
διοκτήτης ή εκμεταλλευτής, κατά περίπτωση, ανάλογα με 
τους μήνες ιδιοκτησίας ή εκμετάλλευσης του σκάφους. 
Το ίδιο ισχύει και στην περίπτωση έναρξης ή παύσης εκ¬ 
μετάλλευσης εντός του έτους. 

3. Ο φόρος καταβάλλεται σε δύο ισόποσες δόσεις με 
την υποβολή έκτακτης περιοδικής δήλωσης ΦΠΑ στη 
Δ.Ο.Υ., στη χωρική αρμοδιότητα της οποίας υπάγεται ο 
εκμεταλλευτής του σκάφους. Η πρώτη δόση καταβάλλε¬ 
ται μέχρι 20 Ιουνίου και η δεύτερη μέχρι 20 Δεκεμβρίου 
και αφορούν το πρώτο και δεύτερο εξάμηνο, αντίστοιχα, 
κάθε ημερολογιακού έτους. Σε περίπτωση μεταβίβασης 
σκάφους, ο πωλητής υποχρεούται στην καταβολή του ο¬ 
φειλώμενου φόρου, μέχρι την ημερομηνία της μεταβίβα¬ 
σης, πριν από την ολοκλήρωση της μεταβίβασης. 

Άρθρο 3 

Απαλλαγή μικρών επιχειρήσεων 

1. Στην περίπτωση που οι επιχειρήσεις που αναφέρο- 
νται στην παρ. 1 του άρθρου 1 εκμεταλλεύονται ένα μόνο 
σκάφος μήκους μέχρι 6 μέτρων, μεταξύ καθέτων, δεν υ- 
ποχρεούνται στην καταβολή της ετήσιας επιβάρυνσης 
για ΦΠΑ, δεδομένου ότι εμπίπτουν στο όριο της απαλλα¬ 
γής που προβλέπεται από τις διατάξεις του άρθρου 32, 
παράγραφος 2 του Ν. 1642/86. 

2. Στην περίπτωση εκμετάλλευσης περισσότερων του 
ενός σκαφών, οι επιχειρήσεις υποχρεούνται στην κατα¬ 
βολή της ετήσιας επιβάρυνσης ΦΠΑ, που οφείλεται για το 
σύνολο των σκαφών. 

Άρθρο 4 

Περιορισμοί υπαγωγής στο κατ’ αποκοπή καθεστώς 

1. Στο ειδικό κατ’ αποκοπή καθεστώς δεν μπορούν να ε¬ 
νταχθούν οι επιχειρήσεις: 

α) που εκμεταλλεύονται σκάφη υπό μορφή εταιρείας ο- 
ποιουδήποτε τύπου, εκτός από τις συμπλοιοκτησίες και 
τις κοινωνίες αστικού δικαίου, 


β) που πραγματοποιούν εξαγωγές ή ενδοκοινοτικές πα¬ 
ραδόσεις αγαθών, 

γ) που διαθέτουν την παραγωγή τους από δικό τους κα¬ 
τάστημα, 

δ) που εκμεταλλεύονται συγχρόνως και σκάφος μεγα¬ 
λύτερο των 12 μέτρων, μεταξύ καθέτων, ή σκάφος μέσης 
αλιείας ή ανοικτής θαλάσσης, 

ε) που εκμισθώνουν τα σκάφη σε άλλο πρόσωπο, για 
την περαιτέρω εκμετάλλευσή των, 

στ) που με δήλωσή τους εντάσσονται στο κανονικό κα¬ 
θεστώς απόδοσης του ΦΠΑ. 

2. Οι επιχειρήσεις της παραγράφου 1 εντάσσονται υπο¬ 
χρεωτικά στο κανονικό καθεστώς επιβολής ΦΠΑ για το 
σύνολο των δραστηριοτήτων τους. 

Άρθρο 5 

Υποχρεωτική διακίνηση αλιευμάτων 
μέσω συνεταιρισμών 

Στην περίπτωση συνεταιρισμών, των οποίων τα μέλη υ- 
ποχρεούνται στη διάθεση του συνόλου της παραγωγής 
τους χονδρικώς, μέσω των συνεταιρισμών, για την απο¬ 
φυγή της διπλής φορολόγησης, θα πραγματοποιείται ε¬ 
πιστροφή του κατ' αποκοπή ΦΠΑ που καταβλήθηκε από 
τους αλιείς-μέλη, στην περίπτωση κατά την οποία από τις 
εκκαθαρίσεις των συνεταιρισμών αποδεικνύεται ότι κατα¬ 
βλήθηκε ποσό ΦΠΑ που αναλογεί στο σύνολο της παρα¬ 
γωγής. Ο αναλογών στο σύνολο της παραγωγής ΦΠΑ, ε¬ 
ξευρίσκεται με αναγωγή του κατ’ αποκοπή προσδιοριζό¬ 
μενου για κάθε κατηγορία σκάφους ΦΠΑ, ο οποίος 
αντιστοιχεί στο 30% των πωλήσεων, στο 100% των πωλή- 
σεων των αλιέων. 

Το παρόν άρθρο έχει εφαρμογή μόνο στην περίπτωση 
συνεταιρισμών από τους εσωτερικούς κανονισμούς λει¬ 
τουργίας των οποίων προκύπτει η υποχρεωτική διακίνηση 
του συνόλου της παραγωγής των μελών τους, μέσω των 
συνεταιρισμών, με παράλληλη πρόβλεψη κυρώσεων σε 
βάρος των μελών, τα οποία δεν εκπληρώνουν τον όρο αυ¬ 
τό. 

Άρθρο 6 

Υποχρεώσεις Κ.Β.Σ. 

Τα πρόσωπα της παραγράφου 1 του άρθρου 1 της πα¬ 
ρούσας, με την επιφύλαξη των διατάξεων της παραγρά¬ 
φου 1 του άρθρου 4 της ίδιας απόφασης, καθόσον αφο¬ 
ρά στην τήρηση βιβλίων, την έκδοση στοιχείων και την υ¬ 
ποβολή συγκεντρωτικών καταστάσεων, έχουν τις 
υποχρεώσεις των προσώπων της παραγράφου 4 του άρ¬ 
θρου 2 του Κ.Β.Σ., όπως αυτές ειδικότερα προσδιορίζο¬ 
νται στις διατάξεις των άρθρων 11, παρ. 1,12 παρ. 6, 16 
παρ. 2 και 20, παρ. 5 του ίδιου Κώδικα, όπως αυτές κάθε 
φορά ισχύουν. 

Άρθρο 7 

Προαιρετική ένταξη στο κανονικό καθεστώς ΦΠΑ 

1. Οι εκμεταλευτές σκαφών που εντάσσονται στο ειδικό 
κατ’ αποκοπή καθεστώς της παρούσας απόφασης, μπο¬ 
ρούν να επιλέξουν την ένταξή τους στο κανονικό καθε¬ 
στώς απόδοσης ΦΠΑ. 

2. Η επιλογή αυτή γίνεται με υποβολή δήλωσης μεταβο¬ 
λής, η οποία υποβάλλεται μέχρι τις 10 Ιανουάριου εκά- 
στου έτους και η οποία δεν μπορεί να ανακληθεί πριν την 
παρέλευση πενταετίας. Στην περίπτωση έναρξης εκμε- 

τάλλευσης η επιλογή γίνεται με τη δήλωση έναρξης, η ο¬ 
ποία υποβάλλεται πριν από τη διενέργεια οποιοσδήποτε 
πράξης. 

3. Στην περίπτωση ένταξης στο κανονικό καθεστώς, κα¬ 
τά τα ανωτέρω, οι επιχειρήσεις έχουν όλες τις υποχρεώ¬ 
σεις του ΚΒΣ και του ΦΠΑ, που προβλέπονται από τις δια¬ 
τάξεις του Π.Δ. 186/93 και του Ν. 1642/86, για τους υπο¬ 
κείμενους που υπάγονται στο κανονικό καθεστώς ΦΠΑ. 

Άρθρο 8 

Άλλες υποχρεώσεις - Κυρώσεις 

1. Οι επιχειρήσεις που εντάσσονται στο ειδικό κατ’ απο¬ 
κοπή καθεστώς της παρούσας απόφασης, δεν υποχρε- 
ούνται στην υποβολή περιοδικών και εκκαθαριστικών δη¬ 
λώσεων που προβλέπονται από τις διατάξεις του άρθρου 
31 του Ν. 1642/86. 

2. Στους υπόχρεους, οι οποίοι δεν εκπληρώνουν τις υ¬ 
ποχρεώσεις που προβλέπονται στα άρθρα 2 και 6 της πα¬ 
ρούσας, επιβάλλονται οι κυρώσεις που προβλέπονται α¬ 
πό τις διατάξεις του Ν. 2523/97. 

Άρθρο 9 
Λοιπές διατάξεις 

1. Οι εκμεταλλευτές σκαφών που εντάσσονται στο ειδι¬ 
κό κατ’ αποκοπή καθεστώς της παρούσας απόφασης, 
διατηρούν τις απαλλαγές που προβλέπονται από τις δια¬ 
τάξεις του άρθρου 22του Ν. 1642/86. 

2. Η παράδοση σκάφους, η εκμετάλλευση του οποίου υ¬ 
πάγεται στο ειδικό κατ' αποκοπή καθεστώς της παρού¬ 
σας υπάγεται σε ΦΠΑ, εκτός από την περίπτωση που κα¬ 
λύπτονται οι προϋποθέσεις απαλλαγής, σύμφωνα με τις 
διατάξεις του άρθρου 22 του Ν. 1642/86. 

Άρθρο 10 
Έναρξη ισχύος 

Η παρούσα απόφαση, η οποία ισχύει από 1.1.1999, να 
δημοσιευθεί στην Εφημερίδα της Κυβερνήσεως. 

Αθήνα, 30 Δεκεμβρίου 1998 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 
-Φ- 

Αριθ. 2081278/8840/0022 (6) 

Έγκριση καθιέρωσης εργασίας με αμοιβή υπαλλήλων 
της ΥΔΕΑΔ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 29Ατου Ν. 1558/85, όπως 
προστέθηκε με το άρθρο 27 του Ν. 2081/92 και αντικατα- 
στάθηκε με το άρθρο 1 του Ν. 2469/97 (ΦΕΚ 38/Α). 

2. Τις διατάξεις του άρθρου 18 του Ν. 2470/97 όπως α- 
ντικαταστάθηκε με το άρθρο 15 του Ν. 2592/98. 

3. Την κοινή απόφαση του Πρωθυπουργού και του Υ¬ 
πουργού Οικονομικών αριθ. 1107147/1239/0006Α/- 
4.10.96 «ανάθεση αρμοδιοτήτων του Υπουργού Οικονο¬ 
μικών στους Υφυπουργούς Οικονομικών». 

4. Το αριθ. 1139716/2273/0001Α/16.12.1998 έγγραφο 
τηςΔΙ Διοικητικού. 

5. Το γεγονός ότι η ΥΔΕΑΔ λειτουργεί σε 24ωρη βάση 
σύμφωνα με τις διατάξεις του άρθρου 39 του Ν.2648/98 
και προκύπτει ανάγκη υπερωριακής εργασίας κατά τις 
Κυριακές και εξαιρέσιμες ημέρες καθώς και νυκτερινές 


ώρες για διάφορες εργασίες, ήτοι: διακίνηση και αποστο¬ 
λή των διαχειριζομένων Αξιών του Δημοσίου και των οι¬ 
κείων εντύπων στις ΔΥΟ της χώρας και στις άλλες Δημό¬ 
σιες Αρχές, καθώς και για την άσκηση ελέγχου και επο- 
πτεία στα ιδιωτικά εργοστάσια γραφικών τεχνών που 
αναλαμβάνουν την εκτέλεση Εκτύπωσης Αξιών του Δη¬ 
μοσίου. 

6. Το γεγονός ότι από την απόφαση αυτή προκαλείται 
δαπάνη 17.300.000 δραχμών που θα αντιμετωπισθεί από 
τις εγγεγραμμένες πιστώσεις του Υπ. Οικονομικών. Ειδι¬ 
κός Φορέας 23-610 και ΚΑΕ 0511 και 0512, αποφασίζου¬ 
με: 

Εγκρίνουμε την καθιέρωση εργασίας με αμοιβή κατά το 
από 1.9.1998 έως 31.12.1998 χρονικό διάστημα για 45 υ¬ 
παλλήλους της ΥΔΕΑΔ για μέχρι 36 ώρες απογευματινές, 
15 ώρες νυκτερινής εργασίας και μέχρι 30 ώρες εργασίας 
κατά τις Κυριακές και εξαιρέσιμες ημέρες του μήνα ο κα¬ 
θένας. 

Η κατανομή των ωρών θα γίνει με απόφαση του Διευθυ¬ 
ντή της ΥΔΕΑΔ. 

Η απόφαση αυτή, που εκδίδεται κατά την α' εφαρμογή 
του Ν. 2470/97, σε συνδυασμό με τις διατάξεις των παρ. 1 
και 2του άρθρου 39 του Ν. 2648/98, να δημοσιευθεί στην 
Εφημερίδα της Κυβερνήσεως. 

Αθήνα, 30 Δεκεμβρίου 1998 

Ο ΥΦΥΠΟΥΡΓΟΣ 

ΝΙΚΟΛΑΟΣ ΧΡΙΣΤΟΔΟΥΛΑΚΗΣ 
-Φ- 

Αριθ. οικ/5142/ΑΖ9β (7) 

Τιμολόγιο εργασιών επισκευής ζημιών σε κτίρια που ε- 
πλήγησαν από τις πλημμύρες του 1998 σε περιοχές 
των Άνω Λιοσίων και του Ζεφυρίου Αττικής. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. 867/79 (ΦΕΚΑ24) «Περί κυρώσε- 
ως, τροποποιήσεως και συμπληρώσεως της από 28.7.78 
Πράξεως Νομοθετικού Περιεχομένου (ΦΕΚ 117) περί α- 
ποκαταστάσεως ζημιών εκ σεισμών 1978 εις περιοχήν 
Βορ. Ελλάδος». 

2. Τις διατάξεις του Ν. 1190/81 (ΦΕΚ 203/Α/30.7.81) 
«Περί κυρώσεως της από 26.3.81 Πράξεως Νομοθετικού 
Περιεχομένου περί αποκαταστάσεως ζημιών εκ σεισμών 
1981». 

3. Την οικ/4715/ΤΠ 32/24.11.98 κοινή απόφαση του Υ¬ 
πουργού Εθν. Οικονομίας και των Υφυπουργών Εσωτερι¬ 
κών, Δημόσιας Διοίκησης και Αποκέντρωσης, Οικονομι¬ 
κών και ΠΕ.ΧΩ.Δ.Ε. για την οριοθέτηση της πληγείσας, α¬ 
πό τις πλημμύρες του 1998, περιοχής και τις πιστωτικές 
διευκολύνσεις. 

4. Το Π.Δ. 69/1998 «περί Οργανισμού της Γ.Γ.Δ.Ε. του 
Υ.ΠΕ.ΧΩ.ΔΈ.». 

5. Την απόφασή μας οικ/3828/ΤΣΕΠ 31.1/8.11.95, για 
την «Αναδιάρθρωση Υπηρεσιών της Υ.Α.Σ.». 

6. Τη Δ16α/04/773/29.11.90 κοινή απόφαση Υπουργού 
Προεδρίας Κυβερνήσεως και Αναπλ. Υπουργού 
ΠΕ.ΧΩ.Δ.Ε., «περί εξαιρέσεως διοικητικών πράξεων ή εγ¬ 
γράφων από τον κανόνα των τριών υπογραφών». 

7. Το τεύχος «Κατευθυντήριες Προδιαγραφές και Οδη¬ 
γίες για Επισκευές Κτιρίων με Βλάβες από Σεισμό» 


II 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


(«Κ.Π.Ο.Ε.Κ.Β.Σ.»), που εκδόθηκε από το τ. Υπουργείο 
Δημοσίων Έργων, στη Θεσσαλονίκη, στις 5.8.78. 

8. Το «Αναλυτικόν Τιμολόγιον Οικοδομικών Εργασιών» 
(«Α.Τ.Ο.Ε.») που εγκρίθηκε με την απόφαση Ε7/1253/ 
155/16.1.76 του Υπουργού τ. Δημ. Έργων, όπως τροπο¬ 
ποιήθηκε και ισχύει σήμερα. 

9. Την Κοινή Απόφαση Δ17α/03/99/Φ.2.2.1/29.10.96 
(ΦΕΚ 1006/Β/4.11.96) του Πρωθυπουργού και του Υ¬ 
πουργού ΠΕ.ΧΩ.Δ.Ε. «Ανάθεση αρμοδιοτήτων Υπουργού 
ΠΕ.ΧΩ.Δ.Ε. στους Υφυπουργούς ΠΕ.ΧΩ.Δ.Ε. Χρήστο Βε- 
ρελή και Θεόδωρο Κολιοπάνο». 

10. Το τιμολόγιο για εργασίες επισκευής βλαβών σε σει¬ 
σμόπληκτα κτίρια που εγκρίθηκε με την Απόφαση 
οικ/1488/ΑΖ 9β/7.4.98, αποφασίζουμε: 

Εγκρίνουμε να εφαρμοστεί η απόφασή μας οικ/1488/ΑΖ 
9β/7.4.98 «Τιμολόγιο εργασιών επισκευής ζημιών σε σει¬ 
σμόπληκτα κτίρια, για τον υπολογισμό της δαπάνης και 
των αντιστοίχων παροχών στους σεισμόπληκτους του 


Δήμου Μανδρακίου της νήσου Νισύρου του Νομού Δω- 
δεκανήσου, που επλήγησαν από το σεισμό της 27.8.97, 
του Νομού Μεσσηνίας που επλήγησαν από τους σει¬ 
σμούς της 13.10.97 και 18.11.97 και των Νομών Ηλείας και 
Ζακύνθου που επλήγησαν από το σεισμό της 18.11.97» 
και στις περιοχές των Δήμων Άνω Λιοσίων και Ζεφυρίου 
Αττικής που έπαθαν ζημιές από τις πλημμύρες του 1998 
και αναφέρονται στην οικ/4715/ΤΠ 32/24.11.98 Κοινή Α¬ 
πόφαση του Υπουργού Εθν. Οικονομίας και των Υφυ¬ 
πουργών Εσωτερικών, Δημόσιας Διοίκησης και Αποκέ¬ 
ντρωσης, Οικονομικών και ΠΕ.ΧΩ.Δ.Ε. 

Από τις διατάξεις της παρούσας δεν προκαλείται δαπά¬ 
νη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνά, 30 Δεκεμβρίου 1998 

Ο ΥΦΥΠΟΥΡΓΟΣ 

ΧΡ. ΒΕΡΕΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



